
UFO-Mail nr. 282 


19. februar 2019 


Nyt fra SUFOI's Fotoafdeling 

Af Ole Henningsen 

9700 Brønderslev 18. januar 2019 

SUFOI's Rapportarbejde modtaget i januar 2019 via www.ufo.dk en henvendelse fra en astronomiinteresseret 
I fotograf i nærheden af Brønderslev, hvor han bl.a. skriver: 

Jeg har et spørgsmål angående noget, jeg fik taget billeder af 
om morgenen d. 18/1 2019 fra min indkørsel ude på landet, 
hvor der er mørkt. 

Historien er den, at jeg ville tage et billede af Venus. Den har 
jo i øjeblikket et stævnemøde med Jupiter. 

Jeg prøvede med forskellige indstillinger på kameraet. De 
fremgår af billedernes EXIF data. Klokken er 07.13 på 
optagetidspunkterne. 

Jeg kunne selvfølgelig ikke se det med det blotte øje, men 
efterfølgende er jeg på min pc skærm blevet opmærksom på 
noget nede i venstre hjørne på tre billeder. 



Foto nr. 3 af de modtagne 3 zoom-optagelser viser Da det flytter sig i forhold til stjernerne, kan det jo ikke være 

den stærktlysende planet Venus i høre side af 
billedfeltet. 


I nederste venstre hjørne ses den mærkelige 
aftegning, som fotografen efterfølgende på sin pc 
blev opmærksom på. 


en refleks i objektivets linse. 

Har I en ide om, hvad det er jeg har fået fat i? 


går der 54 sekunder, men jeg kan ikke få farverne/lyset til at passe med det. 


SUFOI's kommentarer og konklusion 

Umiddelbart ligner aftegningen en ordinær refleksdannelse i 
kameraets objektivsystem, men en sådan forekommer 
I almindeligvis diametralt modsat billedfeltets midterpunkt, som 
der er gjort rede for under „Refleksdannelser" på www.ufo.dk - 
I „Himlens fænomener mv". 

http://www.sufoi.dk/info/refleks.php. Dette ses ikke i de 
modtagne 3 optagelser. 


Jeg synes, hastigheden ligner et flys. Fra billede 1 til billede 3 

En refleks kunne derfor tænkes at være opstået pga. en 
lyskilde til højre uden for selve billedfeltet (gadelampe el. 

lign.). 

Fotokonsulent Karsten Bomholt gør opmærksom på, at 
billederne er optaget med telelinse på 500 mm. Synsfeltet er 
dermed 4-5°, og stjernerne er svage baggrundsstjerner 
mellem mag. ca. 6 og 9. Det lille synsfelt forklarer også, 
hvorfor både Venus og stjernerne har flyttet sig mod højre i 
det lille minuts tid der er mellem optagelserne. Det skyldes 
simpelthen deres vestgående bevægelse pga. Jordens rotation. 
Det ville være højst usandsynligt, at et fly, en fugl eller andet 
objekt bevæger sig i modsatte retning af himlens daglige 
rotation med præcis samme hastighed. 

Fotoafdelingen anser det for sandsynligt, at der er tale om en 
refleksdannelse med baggrund i det kraftige lys fra Venus, og 
at refleksdannelsen eksempelvis kan være dannet via en 
modlysblænde eller andet udstyr udenfor selve kameraets 
objektiv. 

Fotografens er enig i SUFOFs konklusion og svarer bl.a.: 

Tak for svaret til alle involverede og for et engageret, seriøst 
og stort stykke arbejde. Det havde jeg slet ikke forventet, og 
jeg sætter stor pris på det... jeg har stor respekt for dem, der 
laver et frivilligt stykke arbejde i en eller anden sammenhæng. 


Sammenkopiering af de 3 fotos som en såkaidt gif-animation 
viser, hvoriedes Venus og aftegningen bevæger sig i forhoid 

til hinanden i billedfeltet. 

Fra arkivbunkerne... 


Af Ole Henningsen 

Mig og min kammerat stod og kiggede stjerner på en plads ved et 
autoværksted. Kl. var 19.32. Pludselig fik jeg øje på et flyvende 
objekt i syd-sydøstlig retning, ca. 40 grader overhorisonten. Dets 
retning var fra venstre mod højre. Det svævede lydløst i en stor 
bue over en del af byen. Sådan starter en ung arbejdsmand sin 
beretning om en observation fra Ans mellem Viborg og Silkeborg 
den 21. marts 1989. 


Den unge observatør beretter videre: 

Vi løb over en fabriksplads og ud på en gade, hvor vi stod og observerede det i 
5 sek., hvorefter jeg kom i tanker om, at jeg gik med mit kamera i lommen, 
og vi lob over på skolens sportsplads. Et stykke fremme stoppede jeg og tog et 
billede, hvor objektet var I sydlig retning. Lige efter lob vi op til enden af 
sportspladsen, og der tog jeg et billede mere. Da befandt objektet sig i syd-sydvestlig retning. Det lyste med 
konstant styrke hele tiden. 

Det indhentede skriftlige danske materiale om sagen er omfattende i SUFOI's arkiv. 


Rapporten fortsætter: 

Objektet svævede længere ned og forsvandt bag en bakke, 
hvor der var en skov. Da det forsvandt, var det 20 grader over 
horisonten i sydvestlig retning. Klokken var nu 19.34. 

UFOet var ca. 1 1/2 cm i længden set mellem fingrene. 
Objektet var ovalt eller skiveformet. I den venstre ende af det 
var der en orange farve, resten var hvidt. Det lignede intet 
kendt, man ellers plejer at se i luften. Objektet var 
selvlysende. Der var ingen metaldele at se nogen steder, der 
var kun lys at se. Det var totalt lydløst, ingen summen eller 
noget andet. 

Observatøren oplyser endvidere efterfølgende til SUFOrs 
rapportoptager Peter Nørgård, at han tidligere (14-15 gange) 
har set ufoer og er meget optaget af stjernehimlen. Derfor har 
han ofte både kamera og kikkert med på gåture. 



Begge observatører fremhæver det meste af 
objektet som lysende hvidligt med en kraftigere 
lilla/orange farve i venstre side. Herover ses 
tegningen den ene observatør lavede i forbindelse 
med rapportoptagningen. 


Fotografierne 


Observatøren fortæller selv, at han tog to billeder af himlen 
med objektet. Det sidste billede tog han af Månen på 
østhimlen. 

Der blev taget tre billeder, medens observationen 
stod på. Desværre er de tre farvenegativer i det 
meget iiiie format 110, som det ses tv. øverst. Selv 
en normal forstørrelse viser ingen relevante 
aftegninger, se tv. nederst. 


på grund af de mørke optageforhold er der næsten intet 
specielt af se på negativerne - selv i forstørrelse. SUFOrs 
daværende fotokonsulent Hans Bødker anfører i sin 
undersøgelsesrapport bl.a.: 

Negativ 10 viser et svagt punktlys. Negativ 11 viser to punktlys 
trukket ud, formodentligt pga. rystelse af kameraet i 
eksponeringsøjeblikket. Negativ 12 viser ifig. fotografen Månen. 

Lysene er så små, at det er umuligt at sige, hvad det er ud fra 
negativerne alene. Det kan for den sags skyld være 
gadelamper el.lign. Det er også vanskeligt at se ligheden med 
Månen på negativ 12. Selv om Månen på negativ 12 burde give 
en god reference, er der her så ringe lighed, at det ikke kan 
bruges til sammenligning med de to andre negativer med 
meget små punktlys. 

Det kan tilføjes, at negativerne ikke er i SUFOrs besiddelse og 
derfor heller ikke med moderne elektroniske scanningsmetoder 
måske kan fralokkes yderligere detaljer. 

Optagelserne bestyrker naturligvis SUFOI i, at de to 
observatører har iagttaget noget helt usædvanligt på himlen. 
Billederne kan dog desværre ikke sige noget om, hvad der er 
observeret. Men det kunne observationer og billeder andre 
steder fra i Sydeuropa senere. 


Også set i andre lande 

Flere europæiske ufoorganisationer beretter om observationer 
på samme dato og på samme tidspunkt. I engelsksprogede 
„Italian UFO Reporter", nr. 10, juni 1989 (udgivet af Italian 
Center for UFO Studies, CISU), beretter Paolo Toselli om 
tusindvis af mennesker, der i det nordlige og centrale Italien, 
men også i Schweiz og dele af Frankrig har iagttaget et stort 
lysfænomen på himlen den 21. marts 1989 ved 19.30.tiden. 



Skitser lavet af nogle af de mere end 60 italienske 
observatører og gengivet i „UFO - Rivista di Informazione 
Ufologica", nr. 7, juni 1989 viser forskellige faser og 
lysfænomener i forbindelse med observationerne. 

Illustrationen fra CISU viser nogle af observatørernes positioner og retningen til Bordeaux-området i Frankrig, 
hvor lysfænomenet viste sig at stamme fra. 

To farvefotografier fra Acqui Terme, Alessandria i Italien viser sidste del af det storslåede himmelfænomen 600 
kilometer borte den 21. marts 1989 ved 19.30-tiden. 


Fotos: CICU 


Forsvarsministerium bekræfter 

Det franske Forsvarsministerium bekræftede efterfølgende, at det 
store lysfænomen var forårsaget af opsendelsen af et S-3 ballistisk 
missil fra „Centre d'Essais des Landes" ved Biscarosse ved kysten i 
det sydvestlige Frankrig. 

S-3 var 14 meter langt, vejede 25,8 tons og var i stand til at flyve 
3.000 km. 

Fra testcentret CEL er der gennem årene opsendt mange franske 
militære raketter, ligesom der er opsendt civile raketter i 
forbindelse med studiet af den øvre atmosfære. 

Spanske Vicente-Juan Ballester Olmos har gennem mange år 
registreret alle verdens ufooptagelser i sit FOTOCAT-kata log og 
oplyser, at der foreløbig foreligger optagelser af dette lysfænomen 
fra 8 steder i Schweiz, Spanien, Frankrig og Italien. 

Efter fornyet gennemgang af denne gamle danske fotosag fra vore 
arkiver er vi i SUFOI nu overbevist om, at de to unge observatører 
fra Ans - på trods af afstanden på 1.300 km - den 21. marts 1989 
observerede og forsøgte at fotografere netop dette lysfænomen, 
som denne aften mystificerede dem på den sydlige himmel. 

Trods de mange afvigende forskelle i beskrivelse, 
afstandsbedømmelse m.v., der bestemt er tale om i 

rapportmaterialet om sagen, er der samtidig adskillige s3 missil udstillet på Museum of Air and Space 

samstemmende parametre, der peger pa netop denne forklaring. Paris, Le Bourget. 

Sagens detaljer ligger også helt i tråd med de erfaringer, som Toke Foto: Museum of Air and Space Paris 

Haunstrup detaljeret har redegjort for i sin bog „50 år med ufoer - erfaringer fra halvtreds års rapportarbejde", der 
kan downloades gratis her: http://www.sufoi.dk/e-boger/boger/50%20aar%20med%20ufoer.pdf. 

Sagen bekræfter igen, at hurtig indhentning og sammenstilling af flest mulige informationer - især med de ekstra 
muligheder vore dages elektroniske og sociale medier giver - meget ofte kan føre til en naturlig forklaring på en 
iagttagelse af et ellers i første omgang ejendommeligt og „mystisk" fænomen på himlen. 


Læs ufo-beretninger på www.ufo.dk 

I Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 

I Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 

Vælg 1 af disse 4 titler: 


Ildkugler over Danmark 
Værdi: Kr. 159,- 
Bestillingsnr.: B-088 



UFO'er - Myter og viden 
Værdi: Kr. 149,- 
Bestillingsnr.: B-087 

Ildkugler over Danmark 

- om sten der aldrig fløj 




On. JTmhei E. 


Mysteriet om UFO'er 
Værdi: Kr. 54,- 
Bestillingsnr.: B-033 


R restorm 


Firestorm 
Værdi: Kr. 89,- 
Bestillingsnr.: B-054 


UFO-Mail udgives af Skandinavisk UFO Information. 

© SUFOI 2019. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
I signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
I Information - SUFOI. Print og fotokopier af indhold fra UFO-Mail er belagt med Copydan-vederlag. 

Hjemmeside Send UFO-Mail til en ven 

^ © Skandinavisk UFO Information - SUFOI • Eilekiersvej 14, 4100 Ringsted 



Ano Oruffel 

